Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 725/12/4401	Komárno, 21.2.2013
EEČ : 2-30-43-2013

U Z N E S E N I E

Trestná vec:	obvinený XXXXX 
Zločin:	Poškodzovanie cudzej veci podľa § 246 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a prečin ohrozenia pod vplyvom návykovej látky podľa § 289 ods.1 Tr. zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1. v presne nezistenom čase odo dňa 25.11.2012 od neskorých nočných hodín, do dňa 26.11.2012 do 06.30 hod. v meste XXXXX na radnici mesta XXXXX na Námestí gen. Klapku č.1, z pravého boku budovy z Jókaiho ulice, a spredu kaplnky sv. Anny, nachádzajúcej sa na ul. Jókaiho č.4, poškodil tieto nehnuteľné kultúrne pamiatky takým spôsobom, že postriekal - popísal múry týchto pamiatok presne sprayovou modrou farbou tlačenými, veľkými písmenami o výške cca 30-40 cm, pričom budovu radnice zboku popísal slovami: „PANE BOŽE A XXXXX JE SVINA SYNOVIA SU DELARY MARYHUANY“, v čom pokračoval na budove kaplnky sv. Anny slovami: „FUJ! XXXXX A S ROD SVINE MAFIA FUJ! XXXXX!, pričom takými istými písmenami a tou istou farbou popísal aj steny chodby Základnej umeleckej školy zo strany ulice Jókaiho č 9 v Komárne, a to slovami: “XXXXX JE NACISTA, DOŠIEL SKURVENOU RODINOU DO KOMÁRNA, DEBIL PEDOFIL! SKURVENE FÚJ, GECO SY HONÍ BRKA“, a týmto svojím konaním spôsobil Mestu XXXXX, ktoré je vlastníkom budovy Základnej umeleckej školy XXXXX  a Radnice škodu vo výške 247,80,-€ a Rímskokatolíckej cirkvi, Farnosť XXXXX škodu vo výške 49,60,-€,  a
2. dňa 30.11.2012 v čase do 21.00 hod. v meste XXXXX na ulici Roľníckej školy viedol osobné motorové vozidlo zn. Škoda Felicia, EČ KN 936 AU, kde bol zastavený a kontrolovaný hliadkou OO PZ XXXXX a v čase o 21.13 hod. podrobený dychovej skúške meracím prístrojom zn. Dräger ev.č. ARNJ-0034, ktorým bolo zistené, že má 0,53 mg/l alkoholu v dychu,

lebo obvinený nebol v čase činu pre nepríčetnosť trestne zodpovedný
Odôvodnenie:
Vyšetrovateľ OKP OEK XXXXX vzniesol dňa 26.11.2012 obvinenie XXXXX    pre zločin pre  poškodzovania cudzej veci podľa § 246 ods.1, ods.3 písm.a) Tr.zákona, ktorého sa mal dopustiť spôsobom uvedeným v bode 1.výrokovej časti tohto uznesenia.  Poverený príslušník PZ ODI XXXXX vzniesol dňa 30.11.2012 obvinenie XXXXX  pre prečin ohrozenia pod vplyvom návykovej látky podľa § 289 ods.1 Tr. zákona, ktorého sa mal dopustiť spôsobom uvedeným v bode 2.výrokovej časti tohto uznesenia.
Vyšetrovateľ dňa 04.12.2012 podľa § 21 ods.3 Trestného poriadku per analogiam spojil obe veci na spoločné konanie.  
Vykonanými výsluchmi splnomocnencov poškodených subjektov XXXXX a XXXXX, svedka XXXXX, ohliadkami miest činov, záznamom hliadky polície, vyčíslením škody a odborným vyjadrením o jej výške, ako aj zápisom o dychovej skúške obvineného, bolo dostatočne preukázané, že skutky sa stali, vykazujú zákonné znaky stíhaných trestných činov a že z ich spáchania je dôvodne podozrivý XXXXX. Budova radnice  a špitála a kaplnky svätej Anny sú v ústrednom zozname pamiatkového fondu Pamiatkového úradu Slovenskej republiky vedené ako nehnuteľné kultúrne pamiatky. Sú takto i označené tabuľami na ich priečelí. Výška škody spôsobenej popísaním budov bola pre účely trestného konania ustálená formou odborného vyjadrenia na 49,60.-€ pre Rímskokatolícku cirkev, Farnosť XXXXX a 247,80.-€ pre Mesto XXXXX. Obvinený sa v rámci svojich zmätočných výpovedí ku skutkom v podstate priznal, svoje konanie neľutuje. 
Vzhľadom na zistené pochybnosti o duševnom zdraví obvineného boli na základe príkazu súdu pribratí do konania znalci z odboru psychiatrie, ktorí dospeli k záveru, že obvinený XXXXX v čase spáchania skutkov trpel bipolárnou afektívnou poruchou, ktorá duševná porucha spôsobila, že v čase skutku mal vymiznutú schopnosť ovládať svoje konanie a rozoznať nebezpečenstvo svojho konania pre spoločnosť.
Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Z tohoto dôvodu bolo nutné trestné stíhanie proti obvinenému zastaviť.
V osobitnom konaní bude súdu podaný návrh na nariadenie ochranného liečenia obvineného v zmysle 73 Tr.zákona.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Krakovský
prokurátor